**IEPIRKUMA LĪGUMS**

**Par dekorāciju nodrošināšanu raidījumam “Vēl laimīgāku Jauno gadu”**

ID Nr. LTV/2017-57

Rīgā, 2017.gada 23.novembrī

**VSIA “Latvijas Televīzija”** tās vārdā valdes loceklis, p.p Ivars Priede, kurš rīkojas uz prokūras pamata, turpmāk – Pasūtītājs, no vienas puses un

**Sabiedrība ar ierobežotu atbildību “AD production”** tās vārdā valdes loceklis Jānis Miķelsons, kurš rīkojas uz statūtu pamata, turpmāk – Izpildītājs, no otras puses, turpmāk atsevišķi – Puse, kopā sauktas – Puses, noslēdz šāda satura iepirkuma līgumu, turpmāk – Līgums.

1. **Vispārīgie noteikumi**
   1. Izpildītājs ir piedalījies Pasūtītāja Publisko iepirkumu likuma 9. panta kārtībā rīkotajā iepirkumā “Par dekorāciju nodrošināšanu raidījumam “Vēl laimīgāku Jauno gadu”. Identifikācijas Nr. LTV/2017-57.
   2. Saskaņā ar Pasūtītāja iepirkumu komisijas 2017. gada 22. novembra lēmumu Nr. 44/1-19 Izpildītājs ir ieguvis tiesības realizēt savu iepirkumam iesniegto piedāvājumu.
2. **Līguma priekšmets**
   1. Izpildītājs apņemas nodrošināt Pasūtītājam kvalitatīvu pilna apjoma dekorāciju izgatavošanu, piegādi montāžu, demontāžu un piegādi (turpmāk viss kopā – Pakalpojums), Pasūtītāja tiešraides raidījuma “Vēl laimīgāku Jauno gadu” filmēšanas vajadzībām, saskaņā ar šī Līguma un tā pielikuma “Tehniskā specifikācija un cenas” noteiktajām prasībām, Līgumā noteiktajā termiņā un kārtībā.
   2. Pasūtītājs norēķinās par Pakalpojumu, veicot norēķinu Līgumā noteiktajā kārtībā un termiņā.
3. **Līguma summa un norēķinu kārtība**
   1. Līguma kopējā summa (bez PVN) ir **18 000,00 EUR** (*astoņpadsmit tūkstoši euro, 0 centi*). PVN tiek maksāts papildus, saskaņā ar Latvijas Republikas normatīvo aktu prasībām un spēkā esošo likmi.
   2. Kopējā Līguma summā ir iekļautas visas izmaksas, kas nepieciešamas Līguma saistību izpildei, tai skaitā, bet ne tikai personāla un transporta izmaksas, kas nepieciešamas Līguma saistību pilnīgai, kvalitatīvai un savlaicīgai izpildei, izņemot pievienotās vērtības nodokli (PVN).
   3. Pasūtītājs samaksu par faktiski nodrošināto Pakalpojumu veic 15 (piecpadsmit) darba dienu laikā pēc akta par Pakalpojuma nodrošināšanas pabeigšanu abpusējas parakstīšanas un rēķina saņemšanas no Izpildītāja, kas tiek nosūtīts uz Pasūtītājam e-pastu: [rekini@ltv.lv](mailto:rekini@ltv.lv).
   4. Pasūtītājs maksājumu veic *euro* (EUR) bezskaidras naudas norēķinu veidā uz Izpildītāja rēķinā norādīto norēķinu kontu bankā.
   5. Līgumā paredzētie maksājumi uzskatāmi par veiktiem dienā, kad attiecīgais naudas pārvedums ir veikts no Pasūtītāja bankas konta, saskaņā ar Pasūtītāja bankas izsniegtu izziņu vai konta izrakstu.
4. **Pušu tiesības un pienākumi**
   1. Izpildītājs Pakalpojumu sniedz no iepirkuma līguma spēkā stāšanās dienas līdz 2017. gada 15. decembrim (ieskaitot) tādā veidā, ka līdz 2017. gada 12. decembrim Pretendents saražos tehniskajai specifikācijai, tehniskajam piedāvājumam un finanšu piedāvājumam atbilstošas dekorācijas un no 2017. gada 13. decembra līdz 15. decembrim veiks šo dekorāciju montāžu (uzbūvi).
   2. Izpildītājs nodrošina savlaicīgu un kvalitatīvu Pakalpojuma sniegšanu veikšanu, saskaņā ar Līguma un tā pielikuma noteikumiem.
   3. Dekorāciju savlaicīgu un atbilstošu uzstādīšanu apstiprina Pasūtītāja pilnvarotā persona. Ja Pakalpojums nav savlaicīgi un atbilstoši Līgumam veikts, Pasūtītāja pilnvarotā persona par to rakstiski ceļ iebildes, iesniedzot iebildes Izpildītāja pārstāvim pie akta par Pakalpojuma izpildi parakstīšanas. Ja rakstiskas pretenzijas nav saņemtas, uzskatāms, ka Izpildītājs savas saistības ir izpildījis.
   4. Ja Pakalpojuma sniegšanas laikā Izpildītāja pilnvarotajai personai personīgi pret parakstu vai Izpildītāja birojā pret parakstu nav iesniegtas Pasūtītāja rakstiskas pretenzijas par Pakalpojuma izpildes trūkumiem, uzskatāms, ka Izpildītājs ir veicis savas saistības pilnībā un atbilstoši Līguma noteikumiem.
   5. Izpildītājs nodrošina par saviem līdzekļiem dekorāciju izgatavošanu, profesionālu tehniskā aprīkojuma uzstādīšanu, noregulēšanu un demontēšanu.
   6. Izpildītājs par saviem līdzekļiem nodrošina visa tehniskā aprīkojuma un palīgmehānismu transportēšanu uz/no raidījuma norises vietas Pasūtītāja telpās, Zaķusalas krastmalā 33, Rīgā, iekraušanas, izkraušanas darbus, kā arī citus darbus, kas paredzēti Līguma pielikumā.
   7. Izpildītājs, sākot pildīt Līgumu, uztur spēkā tehniskā aprīkojuma īpašuma apdrošināšanas polisi pret uguns, dabas, tehnisko, trešo personu un citiem (citi riski pēc Izpildītāja izvēles) īpašuma riskiem.
   8. Izpildītājs nodrošina un nes pilnu atbildību par uzstādīto dekorāciju drošumu pret mehāniskiem bojājumiem vai salūšanu, un elektrotehnisko drošību.
   9. Izpildītājs Pakalpojumu sniedz apzinīgi, centīgi un profesionāli tajos termiņos un tādā veidā, kā tas norādīts Līgumā un tā pielikumā, sadarbojoties ar Pasūtītāja darbiniekiem. Izpildītāja pienākums ir veikt darbus, ievērojot Latvijas Republikā spēkā esošos normatīvos aktus, Līguma un tā pielikumu nosacījumus, darba drošības, ugunsdrošības un darba higiēnas prasības.
   10. Pasūtītājs nodrošina Izpildītāja personāla piekļuvi Pasūtītāja studijas telpai dekorāciju montāžas un demontāžas laikā. Pasūtītāja pilnvarotā persona ir tiesīga dot norādījumus Izpildītāja personālam Pakalpojuma sniegšanas laikā, saskaņā ar Līguma un tā pielikuma noteikumiem.
   11. Pasūtītājs apņemas brīdināt Izpildītāju rakstiskā veidā par jebkurām raidījuma termiņu norises plānā un/vai mākslinieciski konceptuālām izmaiņām, ne vēlāk kā 3 (trīs) dienas pirms dekorāciju montāžas sākuma, par to Pasūtītāja pilnvarotajai personai rakstiskā veidā paziņojot Izpildītājam, nosūtot paziņojumu pa faksu, e-pastu vai telefonu, vienlaicīgi nosūtot paziņojumu pa pastu.
   12. Pasūtītājs garantē, ka veiks visus maksājumus saskaņā ar Izpildītāja izrakstīto rēķinu par kvalitatīvu, pilnā apjomā un termiņā sniegtu Pakalpojumu. Pasūtītājs garantē, ka Līgumā noteiktā termiņā un kārtībā pārskaitīs uz Izpildītāja norādīto bankas kontu Līgumā minēto Līguma summu.
5. **Līguma darbības termiņš un izbeigšana**
   1. Līgums stājas spēkā ar tā parakstīšanas brīdi un ir spēkā līdz brīdim, kad Puses izpildījušas visas saistības saskaņā ar šo Līgumu.
   2. Noslēgtais Līgums uzliek pienākumu Pusēm pildīt apsolīto. Vēlāk radušās grūtības sakarā ar Līguma izpildi, nedod nevienai no Pusēm tiesības atkāpties no Līguma, pat atmaksājot zaudējumus otrai Pusei. Izņēmums no šī noteikuma ir nepārvaramas varas apstākļu radītas neparedzētas grūtības un Līgumā minētie gadījumi.
   3. Pasūtītājam jebkurā laikā ir tiesības pieņemt lēmumu par raidījuma atcelšanu un Līguma izbeigšanu, ievērojot Līguma 4.11. punktā noteikto paziņošanas kārtību un termiņiem.
6. **Pušu atbildība**
   1. Ja Pasūtītājs nepamatoti neievēro Līgumā noteiktos samaksas termiņus, tad Pasūtītājs maksā Izpildītājam nokavējuma procentus no nesamaksātās Līguma summas, aprēķinot nokavējuma procentus pēc likumiskās gada procentu likmes apmēra, kas noteikta saskaņā ar Civillikuma 1765. panta otro daļu, proporcionāli kavējuma dienu skaitam.
   2. Ja Izpildītājs nav nodrošinājis Pakalpojumu vai arī Pasūtītājs ir konstatējis, ka Pakalpojums ir sniegts nekvalitatīvi vai nav atbilstošs Līguma pielikumā noteiktajai Tehnikas specifikācijai, tas tiek fiksēts Pasūtītāja pilnvarotās personas pretenzijā, un Pasūtītājam ir tiesības ieturēt līgumsodu 100,00 EUR (viens simts *euro* un 0 centi) par katru konstatēto pārkāpumu/par katra pārkāpuma dienu no Izpildītājam izmaksājamām summām, bet ne vairāk kā 10% no Līguma kopējās summas, un veikt atbilstošu Līguma maksas samazinājumu, vai arī Izpildītājam ir jāsamaksā līgumsods 10 (desmit) darba dienu laikā pēc attiecīgā Pasūtītāja rēķina nosūtīšanas.
   3. Pusēm saskaņā ar Latvijas Republikas Civillikumu ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas (neatļautas) rīcības rezultātā un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko (neatļauto) rīcību un nodarītajiem zaudējumiem. Puses nav atbildīgas par nejaušu zaudējumu atlīdzināšanu.
   4. Līgumsodu vai nokavējumu procentu samaksa neatbrīvo Puses no pārējo iepirkumu līguma saistību izpildes un zaudējumu atlīdzināšanas pienākuma.
   5. Izpildītājs uzņemas atbildību par zaudējumiem, kuri nodarīti Pasūtītājam un trešajām personām sakarā ar Līguma noteikumu pārkāpumu, ja Izpildītājs tajos ir vainojams.
7. **Nepārvarama vara**
   1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi pēc Līguma parakstīšanas dienas nepārvaramas varas, kuru nebija iespējams ne paredzēt, ne novērst, iestāšanās rezultātā. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, Latvijas valsts varas un pārvaldes institūciju, kā arī pašvaldību institūciju pieņemtie normatīvie akti un citi norādījumi, kas ir saistoši Pusēm, un citi apstākļi, kas neiekļaujas Pušu iespējamās kontroles robežās). Lai attiecīgā Puse varētu atsaukties uz nepārvaramās varas radītajiem Līguma izpildes šķēršļiem tai vispirms ir jāizdara viss iespējamais, lai tos novērstu.
   2. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski 3 (trīs) darba dienu laikā pēc nepārvaramas varas iestāšanās, ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu.
   3. Ja minēto apstākļu dēļ Līgums nedarbojas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies Līguma izbeigšanas rezultātā.
8. **Informācijas neizpaušana**
   1. Izpildītājs nedrīkst izpaust informāciju, kas tai kļuvusi zināma Līguma izpildes ietvaros par Pasūtītāju, Līgumu vai trešajām personām, kas nav publiski pieejama, bez Pasūtītāja rakstiskas atļaujas, izņemot normatīvajos aktos noteiktos gadījumus (iekļaujama Izpildītāja darbības atskaitēs, u.c.).
   2. Līguma 8.1.punktā noteiktais informācijas neizpaužamības pienākums ir spēkā neierobežotu laiku un paliek spēkā arī tad, ja kāda no Pusēm vienpusēji atkāpjas no Līguma vai ja Līgums izbeidzas citādi.
9. **Citi noteikumi**
   1. Līguma parakstītāji garantē, ka tiem ir visas tiesības (pilnvaras) savu pārstāvamo vārdā slēgt Līgumu ar to iegūstot savu pārstāvamo vārdā Līgumā minētās tiesības un pienākumus. Ja Līguma parakstītājs tā noslēgšanas brīdī nav bijis pilnvarots pārstāvēt Pusi, par kuras pārstāvi viņš uzdodas, tad viņš uzņemas pats kā fiziska persona visas saistības no parakstītā Līguma un atbild par to izpildi ar visu savu mantu.
   2. Puses vienojas, ka par Līguma izpildi saistītos jautājumus risinās šādas Pušu pilnvarotās personas:
      1. Pasūtītājs piešķir tiesības pārstāvēt Pasūtītāju organizatoriskajos jautājumos ar tiesībām parakstīt pieņemšanas-nodošanas aktus un iesniegt pretenzijas: Inesi Kublicku (mob. 26566866; e-pasts: inese.kublicka@ltv.lv).
      2. Izpildītājs piešķir tiesības pārstāvēt Izpildītāju organizatoriskajos jautājumos: Edgaru Naibaueru (mob.26329063; e-pasts: edgars@yeswecan.lv).
   3. Gadījumā, ja kāds no Līguma punktiem izrādītos pretlikumīgs vai nesaistošs, tad tam nav ietekmes uz pārējiem Līguma punktiem vai saistībām. Tādā gadījumā abas Puses uzsāk savstarpējas pārrunas, lai atrastu alternatīvu noteikumu, kas nemainītu pušu komerciālos un/vai ekonomiskos mērķus.
   4. Visi paziņojumi, lūgumi un pretenzijas, kas var tikt iesniegti vai pieprasīti saskaņā ar Līgumu, ir jāiesniedz rakstiskā veidā.
   5. Jebkādas domstarpības, strīdi vai pretenzijas, kas rodas Līguma dēļ vai sakarā ar tā pārkāpumiem, neizpildi vai spēkā neesamību, tiek risinātas pārrunu ceļā. Gadījumā, ja Puses nevar panākt vienošanos, tad attiecīgais strīds tiek nodots izskatīšanai Latvijas Republikas tiesā atbilstoši Latvijas Republikas Civilprocesa likumā noteiktajai lietu piekritībai.
   6. Puses uzrāda otrai Pusei visus dokumentus, kas attiecas uz Līguma izpildi, 5 (piecu) darba dienu laikā pēc otras Puses pieprasījuma.
   7. Puses nevar nodot Līguma saistību izpildi trešajai personai bez otras Puses iepriekšējas rakstiskas piekrišanas.
   8. Pusēm savlaicīgi, bet ne vēlāk kā 5 (piecu) darba dienu laikā, jāpaziņo otrai Pusei par savu saimniecisko rekvizītu un/vai adreses izmaiņām, vai Līguma 9.2.punktā noteikto Pušu pilnvaroto personu nomaiņu. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.
   9. Pušu reorganizācija nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta Līgums paliek spēkā un tā noteikumi ir saistoši Pušu tiesību pārņēmējam.
   10. Puses likvidācijas vai reorganizācijas gadījumā Līgums ir saistošs tās tiesību pārņēmējiem.
   11. Līgums un tā pielikumi, kas ir Līguma neatņemamas sastāvdaļas, ir sastādīti divos eksemplāros latviešu valodā, katrs kopā ar pielikumiem uz 18 (astoņpadsmit) lapām, un izsniegts pa vienam eksemplāram katrai Pusei.
10. **Pušu rekvizīti un paraksti**

|  |  |
| --- | --- |
| Pasūtītājs  **VSIA „Latvijas Televīzija”**  Zaķusalas krastmalā 33, Rīgā, LV-1050  Vienotais reģistrācijas Nr. 40003080597  Norēķinu konts: LV54HABA0001408045529  AS “Swedbank”  bankas kods: HABALV22  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ivars Priede  Valdes loceklis, p.p | Izpildītājs:  **SIA “AD production”**  Ropažu nov., Zaķumuiža, Vidzemes prospekts 2 - 14, LV-2133  Vienotais reģistrācijas Nr. 40103744334  Norēķinu konts: LV95HABA0551037719279  AS “Swedbank”  bankas kods: HABALV22  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Jānis Miķelsons, valdes loceklis |